I.1.4. Timenna d temselsiwelt : (énonciation et interlocution) Ɣas akken timenna d temselsiwelt akken i ddukkulent, meḥsub akken ara d-nebder yiwet, ilaq ad d-nebder tayeḍ, d acu kan, llant tegnatin ideg ur ddukkulent ara, meḥsub mačči yal tikkelt ideg ara tili tmenna, ad tili temselsiwelt d amedya mi ara yettmeslay yiwen deg wul-is, neɣ netta d yiman-is. Am wakken i txeddem tikwal Malḥa d Ṭawes mi ara heddrent d yiman-nsent. D tamsalt-agi i wumi qqaren : ameslay agensay (monologue intérieur).